  Удмуртиысь тӧролэн но кивалтэтлэн пресс-службазы Анжелика Тихонова корреспондент Дэбес ёросысь Тольён гуртын «Здравоохранение» йӧскалык ӵектос улсын ужась «Модернизация первичного звена здравоохранения» улосвыл программалы луыса фельдшер-акушер пунктэз рос-прос тупатъязы. Та нуналъёсы со ужаны кутскиз ини. Со сярысь элькун тӧролэн но кивалтэтлэн пресс-службазы ивортӥз. Юрт кылем даурысь 90-тӥ аръёсы пуктэмын. Ёрос эмъяськоннилы сое 10 ар талэсь азьло сётӥзы, тупатэямез соку ик кулэ каре ни вал. Нош валтӥсез шугъяськон - юртэз гур эстыса шунтылӥзы.  «Кылем арын чагыр эстӥськон кысконъя элькун программа улсын ми фельдшер-акушер пунктэ газ кыскыны но котёл пуктыны быгатӥм. Со вакытэ ик «Модернизация первичного звена здравоохранения» программа улсын тупатъян ужъёс нуим – липетсэ, электроезъёсты но электрооборудованиез воштӥм, инъетсэ тупатъям, укноосты выльдӥм, пушсэ лэсьтӥм» Елена Стрелкова, Дэбес ёрос эмъюртысь валтӥсь эмчи Тупатъян ужъёс оглом 1 миллион 200 сюрс манет тыр усизы. Тупатъям сяна, ужъюртысь процедурной но гинекологи висъетъёсысь тӥрлыкез воштӥзы, выль рециркуляторъёс но диспансеризаци ортчытыны эм техника пуктӥзы. Фельдшер-акушер пунктын Тольёнын но матысь гуртъёсын 257 улӥсьёс тазалыксэс чаклао. Соосын 40 ар котыр ни фельдшер Людмила Трефилова ужа. Тодэ вайытом, Якшур-Бӧдья ёросын кык фельдшер-акушер пунктъёсты рос-прос тупатъязы. Тегъёс: Удмуртия Дэбес НатальяТойкина тупатъянужъёс йӧскалыкӵектосъёс  